## Odluka o dodjeli koncesije za korištenje poljoprivrednog zemljišta u vlasništvu Republike Hrvatske na području Općine Gundinci

### NN 15/2009 (4.2.2009.), Odluka o dodjeli koncesije za korištenje poljoprivrednog zemljišta u vlasništvu Republike Hrvatske na području Općine Gundinci

VLADA REPUBLIKE HRVATSKE

321

Na temelju članka 45. stavka 4. Zakona o poljoprivrednom zemljištu (»Narodne novine«, br. 66/2001, 87/2002, 48/2005 i 90/2005), a u vezi s člankom 99. Zakona o poljoprivrednom zemljištu (»Narodne novine«, broj 152/2008), Vlada Republike Hrvatske je na sjednici održanoj 29. siječnja 2009. godine donijela

ODLUKU

O DODJELI KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE GUNDINCI

I.

Vlada Republike Hrvatske (u daljnjem tekstu: Davatelj koncesije) dodjeljuje tvrtki Orkić d.o.o., Gundinci, Zagrebačka 49 (u daljnjem tekstu: Korisnik koncesije) koncesiju za korištenje poljoprivrednog zemljišta u vlasništvu Republike Hrvatske na području Općine Gundinci, koje je prema posjedovnom listu Područnog ureda za katastar Slavonski Brod, Državne geodetske uprave, označeno kao:

1. Proizvodno-tehnološka cjelina

|  |  |  |  |  |  |
| --- | --- | --- | --- | --- | --- |
| Red. broj. | k.č.br. | k.o. | kultura | klasa | površina m2 |
| 1 | 302 | GUNDINCI | oranica | VI. klasa | 121067 |
| 2 | 307 | GUNDINCI | oranica | VI. klasa | 227402 |
| 3 | 311 | GUNDINCI | oranica | VI. klasa | 21551 |
| 4 | 317/3 | GUNDINCI | oranica | V. klasa | 50616 |
|  | 317/3 | GUNDINCI | livada | IV. klasa | 8632 |
| 5 | 320/1 | GUNDINCI | oranica | V. klasa | 10164 |
| 6 | 320/2 | GUNDINCI | oranica | V. klasa | 1313 |
| 7 | 321 | GUNDINCI | oranica | V. klasa | 18041 |
| 8 | 330 | GUNDINCI | oranica | VI. klasa | 140816 |
| 9 | 332 | GUNDINCI | oranica | VI. klasa | 79270 |
| 10 | 333/2 | GUNDINCI | oranica | VI. klasa | 11290 |
|  | 333/2 | GUNDINCI | livada | IV. klasa | 539 |
| 11 | 334/2 | GUNDINCI | oranica | VI. klasa | 3776 |
| 12 | 337 | GUNDINCI | oranica | IV. klasa | 55637 |
| 13 | 340 | GUNDINCI | oranica | VI. klasa | 134457 |
| 14 | 343 | GUNDINCI | oranica | IV. klasa | 5283 |
| 15 | 344/2 | GUNDINCI | oranica | VI. klasa | 17541 |
| 16 | 345 | GUNDINCI | oranica | VI. klasa | 33068 |
| 17 | 378 | GUNDINCI | oranica | IV. klasa | 29493 |
| 18 | 390 | GUNDINCI | oranica | V. klasa | 37022 |

Sveukupna površina: 1 006 978 m2.

Sveukupna visina godišnje koncesijske naknade iznosi: 38.614,40 kuna.

II.

Davatelj koncesije dodjeljuje tvrtki Agro-Kadić d.o.o, Gundinci, Stjepana Radića 57 (u daljnjem tekstu: Korisnik koncesije) koncesiju za korištenje poljoprivrednog zemljišta u vlasništvu Republike Hrvatske na području Općine Gundinci, koje je prema posjedovnom listu Područnog ureda za katastar Slavonski Brod, Državne geodetske uprave, označeno kao:

2. Proizvodno tehnološka cjelina

|  |  |  |  |  |  |
| --- | --- | --- | --- | --- | --- |
| Red. br. | k.č. br. | k.o. | kultura | klasa | površina m2 |
| 1 | 115/1 | GUNDINCI | oranica | IV. klasa | 43512 |
| 2 | 115/3 | GUNDINCI | oranica | IV. klasa | 22006 |
| 3 | 125 | GUNDINCI | oranica | V. klasa | 135628 |
| 4 | 128 | GUNDINCI | oranica | V. klasa | 3007 |
| 5 | 130 | GUNDINCI | oranica | V. klasa | 66378 |
| 6 | 151 | GUNDINCI | oranica | IV. klasa | 172449 |
| 7 | 565 | GUNDINCI | oranica | IV. klasa | 70634 |
| 8 | 582 | GUNDINCI | oranica | V. klasa | 116119 |
| 9 | 590 | GUNDINCI | oranica | IV. klasa | 167866 |
| 10 | 600/1 | GUNDINCI | oranica | IV. klasa | 228036 |
| 11 | 604 | GUNDINCI | oranica | IV. klasa | 186054 |
| 12 | 809 | GUNDINCI | oranica | IV. klasa | 126753 |
| 13 | 810 | GUNDINCI | oranica | IV. klasa | 102846 |

Sveukupna površina iznosi: 1 441 288 m2.

Sveukupna visina godišnje koncesijske naknade iznosi: 70.719,46 kuna.

III.

Davatelj koncesije dodjeljuje tvrtki Karavidović d.o.o., Gundinci, Matije Gupca 15 (u daljnjem tekstu: Korisnik koncesije) koncesiju za korištenje poljoprivrednog zemljišta u vlasništvu Republike Hrvatske na području Općine Gundinci, koje je prema posjedovnom listu Područnog ureda za katastar Slavonski Brod, Državne geodetske uprave, označeno kao:

3. Proizvodno tehnološka cjelina

|  |  |  |  |  |  |
| --- | --- | --- | --- | --- | --- |
| Red. br. | k.č. br. | k.o. | kultura | klasa | površina m2 |
| 1 | 240 | GUNDINCI | oranica | IV. klasa | 175230 |
| 2 | 312/1 | GUNDINCI | oranica | VI. klasa | 9222 |
| 3 | 314 | GUNDINCI | oranica | VI. klasa | 46260 |
| 4 | 316/1 | GUNDINCI | oranica | V. klasa | 22393 |
| 5 | 317/1 | GUNDINCI | oranica | V. klasa | 26694 |
| 6 | 323/3 | GUNDINCI | oranica | V. klasa | 15322 |
| 7 | 323/4 | GUNDINCI | oranica | V. klasa | 1942 |
| 8 | 323/5 | GUNDINCI | oranica | V. klasa | 5107 |
| 9 | 323/6 | GUNDINCI | oranica | V. klasa | 647 |
| 10 | 323/7 | GUNDINCI | oranica | V. klasa | 5755 |
| 11 | 324 | GUNDINCI | oranica | IV. klasa | 415802 |
| 12 | 327 | GUNDINCI | oranica | VI. klasa | 101041 |
| 13 | 333/1 | GUNDINCI | livada | IV. klasa | 18749 |
| 14 | 379/1 | GUNDINCI | oranica | V. klasa | 54000 |

Sveukupna površina iznosi: 898 164 m2.

Sveukupna visina godišnje koncesijske naknade iznosi: 42.035,34 kuna.

IV.

Poljoprivredno zemljište u vlasništvu Republike Hrvatske koje je predmet ove Odluke daje se u koncesiju kao 1., 2. i 3. proizvodno tehnološka cjelina u svrhu biljne i stočarske proizvodnje.

V.

Korisnik koncesije dužan je iskorištavati poljoprivredno zemljišta iz točaka I., II. i III. ove Odluke u skladu s Programom iskorištavanja poljoprivrednog zemljišta, koji čini sastavni dio ugovora o koncesiji, i na takav način koji će osigurati najveću moguću zaštitu okoliša.

VI.

Korisnik koncesije ne može ući u posjed poljoprivrednog zemljišta koje je minirano sve dok ne bude razminirano, a troškove razminiravanja sam će snositi.

VII.

Za korištenje poljoprivrednog zemljišta u vlasništvu Republike Hrvatske, navedenog u točkama I., II. i III. ove Odluke, Korisnik koncesije dužan je plaćati Davatelju koncesije godišnju naknadu u iznosu navedenom u točkama I., II. i III. ove Odluke.

Dinamika plaćanja naknade za koncesiju odredit će se ugovorom o koncesiji.

VIII.

Koncesija iz točaka I., II. i III. ove Odluke dodjeljuje se na vrijeme od 30 godina, počevši od dana sklapanja ugovora o koncesiji predmetnog poljoprivrednog zemljišta.

IX.

Dozvoljava se Korisniku koncesije postavljanje gospodarskih objekata, pomoćnih uređaja i objekata za iskorištavanje zemljišta, ako je to u skladu s dokumentima prostornog uređenja i graditeljstva.

Po isteku koncesije, navedeni objekti postaju vlasništvo Davatelja koncesije.

Davatelj koncesije ima pravo tražiti da Korisnik koncesije o svom trošku ukloni postavljene gospodarske, pomoćne i druge objekte na predmetnom poljoprivrednom zemljištu.

X.

Ministarstvo poljoprivrede, ribarstva i ruralnog razvoja može otkazati Korisniku koncesije ugovor o koncesiji poljoprivrednog zemljišta iz točaka I., II. i III. ove Odluke, ako Korisnik koncesije i nakon opomene koristi predmetno poljoprivredno zemljište suprotno ugovoru i ne primjenjuju mjere i postupke predviđene propisima o zaštiti i korištenju poljoprivrednog zemljišta.

XI.

Ugovor o koncesiji raskida se ako Korisnik koncesije ne plati godišnju koncesijsku naknadu utvrđenu ugovorom o koncesiji, u roku od 15 dana od dana primitka poziva Davatelja koncesije, te ako predmetno zemljište daje u zakup ili potkoncesiju.

XII.

Na temelju ove Odluke ovlašćuje se ministar poljoprivrede, ribarstva i ruralnog razvoja da sklopi ugovore o koncesiji poljoprivrednog zemljišta iz točaka I., II. i III. ove Odluke kojima će se detaljno urediti ovlaštenja Davatelja koncesije, te prava i obveze Korisnika koncesije.

XIII.

Ova Odluka stupa na snagu danom donošenja, a objavit će se u »Narodnim novinama«.

Klasa: 320-02/08-03/10

Urbroj: 5030116-09-1

Zagreb, 29. siječnja 2009.

Potpredsjednica Vlade
i ministrica obitelji, branitelja i
međugeneracijske solidarnosti Jadranka Kosor, dipl. iur., v. r.

Odluka, NN 15/2009-321